শৈলকুপায় বিদ্যুৎ স্পৃষ্টে গৃহবধূর মৃত্যু ॥ আহত ৪ – Bartaman Kanho শনিবার | ৪ঠা জুলাই, ২০২০ ইং |
স্টাফ রিপোর্টার, বর্তমানকন্ঠ ডটকম, ঝিনাইদহ : ঝিনাইদহের শৈলকুপা উপজেলার হাটফাজিলপুরে বিদ্যুৎ স্পৃষ্ট হয়ে জেসমিন খাতুন (৩৫) নামের এক গৃহবধূর মৃত্যু হয়েছে। আহত হয়েছে আরও ৪ জন। ৩০ মে শনিবার বিকেলে এ ঘটনা ঘটে। মৃত গৃহবধু জেসমিন খাতুন গ্রামের টুকু বিশ্বাসের স্ত্রী।
শৈলকুপা থানার ওসি বজলুর রহমান জানান, টুকু বিশ্বাসের ঘরের গ্রিলের উপর দিয়ে বাড়িতে বিদ্যুৎ সংযোগ নেওয়া হয়েছে। বিকেলে গেটের সাথে ঝুলে থাকা বিদ্যুতের তারে জড়িয়ে বিদ্যুৎ স্পৃষ্ট হয়ে ঘটনাস্থলে জেসমিন খাতুন মারা যায়। পরে পরিবারের অন্যান্য সদস্যরা এগিয়ে আসলে তারাও বিদ্যুতায়িত হয়। সেসময় দু-জনকে স্থানীয়ভাবে চিকিৎসা দেওয়া হয় এবং বাকি দু-জনকে শৈলকুপা উপজেলা স্বাস্থ কমপ্লেক্স ও পরে ঝিনাইদহ সদর হাসপাতালে পাঠানো হয়েছে।
শৈলকুপা উপজেলা স্বাস্থ্য কমপ্লেক্সের জরুরী বিভাগের চিকিৎসক ডা: কিরীতি বিশ্বাস জানান, হাসপাতালে আসা বিদ্যুৎ স্পৃষ্ট দুজনের শারীরিক অবস্থা অনেক খারাপ ছিল। তাই উন্নত চিকিৎসার জন্য সদর হাসপাতালে পাঠানো হয়েছে।
Previous বড়াইগ্রামে খাদ্য বান্ধব কর্মসূচীর পরিকল্পনা সভা অনুষ্ঠিত
Next করোনা যোদ্ধার জন্মদিন